Mr.sc. Ana GRGAS

**Poskok i odštete**

Unazad tri godine oštećenicima se priznaje šteta koju nanese poskok, također strogo zaštićena svojta, a u prošloj godini bilo je prijavljeno nekoliko slučajeva, posljednji čak sredinom prošlog mjeseca.

**Prijavljivanje štete i očevid**

Oštećenik je dužan bez odgađanja štetu prijaviti vještaku, koji po mogućnosti odmah treba obaviti očevid, pogotovo u ljetnim mjesecima.

Ako iz bilo kojih razloga to nije moguće oštećenik je dužan izvršiti zaštitu lešine od zvijeri i ptica - lešinara. Očevidnik se ne može temeljiti samo na fotodokumentaciji trupla već je potrebna i osnovna razudba, tj. otvaranje i pregled ugriznih rana radi utvrđivanja zašto je životinja završila smrću. Jednako tako potrebno je izvršiti vanjski pregled životinje: kondiciju, postmortalne promjene, pregled kože i prirodnih otvora i pripadajuće sluznice. Postmortalne promjene su bitan čimbenik na osnovu kojeg se utvrđuje starost lešine. Kod postmortalne rane rubovi su blijedi, ravni i pravilni, a kod zaživotnih rana rubovi su zakrivljeni, otečeni i neravni. Nakon 24 sata leš je hladan, a zgrušavanje krvi nastupi već nakon 3 sata ( hemoliza 12 – 24 sata ).

Nakon nekoliko dana, ovisno o vanjskim temperaturama dolazi do dekompozicije – raspadanja leša: autolize, truljenja, gnjiljenja, saponifikacije i mumifikacije, a tada je teško utvrditi uzrok smrti.

**NAKNADA ŠTETE**

Pravo na nadoknadu štete ostvaruje se temeljem dokaza o vlasništvu ili posjedu.

Ako oštećenik ima državnu potporu nad stradalim grlom stoke, ne gubi potporu i ima pravo i na naknadu štete ako u roku od 15 dana od obavljenog očevida dostavi kopiju potvrde o obavljenom očevidu najbližoj ispostavi Agencije za plaćanje u poljoprivredi, ribarstvu i ruralnom razvoju.

Broj čuvara ( pastira ) i pasa ( pastirskih pasa čuvara) u odnosu na veličinu stada

Do 25 grla - jedan pastir

Od 26 do 100 grla - jedan pastir i jedan pastirski pas čuvar

Od 101 do 150 grla jedan pastir i 2 psa ( barem 1 pastirski pas čuvar)

Od 151 do 200 grla jedan pastir i 3 psa ( barem 1 pastirski pas čuvar)

Od 201 do 300 grla jedan pastir i 4 psa ( barem 2 pastirska psa čuvara)

Od 301 do 500 grla jedan pastir i 5 pasa ( barem 3pastirska psa čuvara)

Od 501 grla dva pastira i više od 5 pasa ( barem 4 pastirska psa čuvara)

**ODŠTETNI CJENIK**

**Za usmrćenu ovcu / kozu iznos naknade je 600,00 kn**

Za bređu ovcu 800,00 kn

Za bređu kozu 1.000,00 kn

Za ovan / jarac 800,00 kn

Za janje /jare 700,00

**GOVEDA**

* Bređa krava –6.000,00 kn
* June - 3.000,00 kn
* Tele do 1 mjesec starosti 1.500,00 kn
* Tele od 1 do 6 mjeseci 2.500,00 kn
* Bik - 5.500,00 kn
* Govedo - 5.000,00 kn

**MAGARCI**

* Magarac - 1.800,00 kn
* Bređa magarica -2.000,00 kn
* Pule – 1.200,00 kn
* Mazga /muka – 2.600,00 kn
* **KONJI**
* Konj – 3.500,00 kn
* Bređa kobila - 4.000,00 kn

- Ždrijebe – 2.000,00 kn

**PAS**

* Pas s rodovnicom i položenim IPO-om – 3.000,00 kn
* Pas s rodovnicom – 2.000,00 kn
* Pas čuvar stada , bez rodovnice - 1.500,00 kn
* Pas bez rodovnice - 700,00 kn

**ZA OZLIJEĐENE ŽIVOTINJE.**

* Pas, ovca, koza – 250,00 kn
* Govedo, konj, magarac, svinja – 350,00 kn

Ako su troškovi liječenja i /ili veterinarske usluge veći od iznosa naknade štete, odobrava se povrat troškova prema dostavljenom računu, ali ne većem od visine iznosa za usmrćenu životnju. Ako ozlijeđena životinja ugine odobrava se razlika u cijeni za usmrćenu životinju.